A BIZOTTSÁG HATÁROZATA
(2002. április 25.)
a 94/278/EK határozatnak a méz behozatala tekintetében történő módosításáról
(az értesítés a C(2002) 1523. számú dokumentummal történt)
(EGT vonatkozású szöveg)
(2002/337/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1999/724/EK bizottsági határozattal[1] módosított, a 89/662/EGK irányelv, illetve a kórokozók tekintetében a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi és közegészségügyi követelmények hatálya alá nem tartozó termékek Közösségen belüli kereskedelmére és a Közösségbe történő behozatalára irányadó állat-egészségügyi és közegészségügyi követelmények megállapításáról szóló, 1992. december 17-i 92/118/EGK tanácsi irányelvre[2] és különösen annak 10. cikke (2) bekezdésének a) pontjára,
mivel:
(1) A legutóbb a 2001/700/EK határozattal[3] módosított, a tagállamok által a 92/118/EGK tanácsi irányelv hatálya alá tartozó egyes termékek behozatalára feljogosított harmadik országok jegyzékének megállapításáról szóló, 1994. március 18-i 94/278/EK bizottsági határozat[4] meghatározza, hogy a tagállamok mely harmadik országokból engedélyezik a méz behozatalát.
(2) Tanzánia benyújtotta a Bizottságnak az egyes élő állatokban és állati termékekben lévő anyagok és azok maradványainak ellenőrzésére szolgáló intézkedésekről, valamint a 85/358/EGK és 86/469/EGK irányelvek, továbbá a 89/187/EGK és 91/664/EGK határozatok hatályon kívül helyezéséről szóló, 1996. április 29-i 96/23/EK tanácsi irányelv[5] hatálya alá tartozó szermaradványok és szennyező anyagok ellenőrzésével kapcsolatban szükséges biztosítékokat, és ideiglenes jóváhagyást kapott a legutóbb a 336/2002/EK határozattal[6] módosított, a harmadik országok szermaradvány-vizsgálati terveinek a 96/23/EK tanácsi irányelv alapján történő ideiglenes jóváhagyásáról szóló, 2000. február 8-i 2000/159/EK bizottsági határozat[7] alapján. Tanzániát ezért fel kell venni a 94/278/EK határozat mellékletében szereplő jegyzékbe.
(3) A Kínából behozott állati eredetű termékekre vonatkozó egyes védőintézkedésekről szóló, 2002. január 30-i 2002/69/EK bizottsági határozat[8] eredményeként Kínát törölni kell a 94/278/EK határozat mellékletében szereplő jegyzékből.
(4) A 94/278/EK határozatot ezért ennek megfelelően módosítani kell.
(5) Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 94/278/EK határozat melléklete e határozat mellékletével összhangban módosul.
2. cikk
Ennek a határozatnak a tagállamok a címzettjei.
Kelt Brüsszelben, 2002. április 25-én.